৫০ নম্বর জার্সি পরে তিনি মাঠে নামতেই কিংসলে নিজের হাত থেকে ক্যাপ্টেনস ব্যান্ড খুলে দিয়ে দেন সোনিকে। যাতে সোনি অভিভূত হয়ে আরও তেতে ওঠেন। বাঁ দিক দিয়ে আক্রমণের ঝড় তুলে দেন। ৬ মিনিটের মধ্যেই এ রকম একটা ঝটকা টানে ২০ গজ বল নিয়ে দৌড়ে ভনলালকে মাটি ধরিয়ে ডান পায়ের নিখুঁত প্লেসিংয়ে আইজলের জালে বল জড়িয়ে টিমকে এগিয়ে দেন সোনি। তারপর তো শুধুই সোনির পায়ে রংমশাল। আক্রমণের ঝড়ে বেহাল আইজল। হেনরি, দিকারা সহজ সুযোগ নষ্ট না করলে বড় ব্যবধানেই জেতা উচিৎ ছিল সোনিদের।